शुगर
तीन शब्द।
यह सबसे अच्छा हिस्सा है।
उन्हें यह बताने के लिए एक फ़ोन...
कि उनका भयंकर स्वप्न ख़त्म हो गया है।
- ठीक है। सब ठीक है। - भाड़ में जाओ।
सब ठीक है। आ जाओ।
तीन शब्द : वह मिल गई।
मैं तुम्हें ले चलूँगा। मुझे पकड़ लो।
आ जाओ।
हर चीज़ का अंत होता है।
लोग तुम्हें जॉन बुलाते हैं या जैक?
ओह, ज़्यादातर, जॉन।
पुराने दोस्त मुझे जॉन बुलाते हैं।
जान-पहचान वाले मुझे स्कॉटी बुलाते हैं।
मैं तुम्हें श्री फ़र्ग्यूसन बुलाऊँगी।
अरे, वह मुझे अच्छा नहीं लगेगा। ओह, नहीं।
और आज दोपहर जो हुआ, उसके बाद
मेरे विचार में तुम मुझे स्कॉटी बुला सकती हो।
शायद जॉन भी।
हैलो?
क्या?
मैं अभी आई।
मेरी बच्ची।
सब ठीक हो गया है।
ठीक है।
सब ठीक है।
ठीक है।
सब ठीक है।
अंत भी अजीब होते हैं।
तुम्हें पता होता है अंत आने वाला है और फिर भी,
सब ख़त्म हो जाता है।
मुझे ख़ुशी है यह केस ख़त्म हो गया है।
ख़ैर, पूरी तरह नहीं।
नंबर 44
मैं जानता हूँ, जानता हूँ।
मुझ पर इसका जुनून चढ़ गया है, पर निजी जासूस यही करते हैं।
वे कोना-कोना छान मारते हैं।
मुझे जल्दी काम करना होगा।
मैं वापस आऊँगा।
हम सब आते हैं।
उफ़।
कृपया, लाइसेंस और रजिस्ट्रेशन दिखाइए।
हाँ।
मेरी गति कब ज़्यादा तेज़ थी?
पैंसठ की गति सीमा में 68, पर मैंने तुम्हें इसलिए नहीं रोका।
तुम्हारा पीछे का मडगार्ड लटक रहा है।
अच्छा?
तुम्हें अगले स्टॉप पर रुककर
उसे ठीक करवाना होगा, श्री मिलर।
अगर वह सड़क पर गिर गया...
नहीं। हाँ, ज़रूर। धन्यवाद।
हाँ, शायद मैं टकराया था...
मैं कार 33 से बोल रही हूँ। यहाँ एक संभावित हत्या का मामला है, एक टेस्ला कार में।
एक पुरुष को हाइवे 118 पर शायद गोली मारी गई है।
- हैलो। - तुम यहाँ क्या कर रहे हो?
सुप्रभात। तुमसे मिलकर भी अच्छा लगा।
माफ़ करना। सुप्रभात।
सब ठीक है?
हाँ। बस, हेनरी ज़िद पर अड़ा हुआ है।
- हाँ, वह कभी-कभी ज़िद्दी हो जाता है। - हाँ।
हमें... हमें मौक़ा नहीं मिला...
मुझे सच में ख़ुशी है कि तुमने उसे ढूँढ लिया।
तुम्हें ख़ुशी है?
हाँ, बेशक।
तुम्हें लगता है मुझे उससे ख़ुशी हुई थी?
मुझे नहीं पता तुम्हारे बारे में क्या सोचूँ, रूबी। सच में, नहीं पता।
दरअसल, वे लोग शायद हमें ढूँढ रहे होंगे क्योंकि तुमने पाविच की पोल खोल दी।
और अब हम सबको यहाँ से जाना होगा।
देखो, तुमने वही किया जो तुम्हें लगा तुम्हें करना चाहिए, तो...
सही है।
अच्छा। हमें आज ही यहाँ से निकलना होगा।
जानता हूँ।
ठीक है। निकलने के लिए तय किए स्थान पर पहुँचने में देर मत करना। मिलर निकल चुका है।
- समझ गया। - आख़िरी बुलावा सूर्यास्त के समय है।
अंत तक लिख रहे हो?
क्या मतलब है तुम्हारा?
मैं तो अभी शुरू कर रहा हूँ।
हमेशा शिक्षक ही रहोगे।
तुम मुझे बहुत अच्छी तरह जानते हो।
तो, यहाँ का काम ख़त्म?
बोन वोयाश यानि यात्रा शुभ हो।
हाँ।
तुम्हें कैसा महसूस हो रहा है?
अच्छा, शायद। दरअसल, मिली-जुली सी भावना है।
हाँ, मुझे भी।
मुझे लगा तुम सीगल निवास गए होगे और तुम पर गुलाब की पंखुड़ियों की वर्षा की जा रही होगी।
इसके बाद मैं वहीं जाऊँगा पर मुझे गुलाब की पंखुड़ियों की आशा नहीं है।
तुम वह चीज़ ले आए जिसके लिए मैंने फ़ोन किया था?
- वह... - प्लेयर?
हाँ। हे भगवान, मेरा दिमाग़ भी ना।
हाँ, वह यहाँ अंदर ही है।
तुम्हें वह चाहिए क्यों है?
वह प्लेयर, तुम्हें वह क्यों चाहिए? अब तो हम जा रहे हैं।
मैं बस कुछ देखना चाहता हूँ।
यह केस के बारे में है ना?
मुझे लगा था वह ख़त्म हो गया है।
मैंने समाचारों में सुना था कि वह... माफ़ करना, क्या नाम है उसका?
- रायन पाविच। - हाँ।
मैंने सुना कि वह एकदम दरिंदा था।
उसने दर्जनों लोगों पर अत्याचार किए थे।
आहा!
रुको, तुम्हें लगता है उन्होंने ग़लत आदमी को पकड़ लिया?
नहीं। यह काम तो उसी ने किया था।
फिर क्या?
कुछ तो है। मुझे समझ नहीं आ रहा।
तुम्हें लगता है मैं ज़्यादा सोच रहा हूँ?
मुझे लगता है तुमने एक ज़िंदगी बचाई और तुम्हारी जो भी कमियाँ हों,
अच्छा करने की तुम्हारी ज़िद...
अद्भुत है।
धन्यवाद, हेनरी।
तो तुम गुलाब की पंखुड़ियों के हक़दार हो।
धन्यवाद, हेनरी।
तो, तुम वहाँ कैसे जाओगे?
रूबी के साथ।
- तुम कॉर्वेट नहीं ले जा रहे? - काश, ले जा पाता।
- मुझे ले चलोगे? - ज़रूर।
कुछ देर में मिलता हूँ। मैं वापस आऊँगा।
ठीक है।
- धन्यवाद। - बेशक।
टेस्टिंग, टेस्टिंग।
एक बात जो मैं कहना चाहता हूँ कि जानी-पहचानी चीज़ों का ध्यान रखो।
तुम्हें जो पता है, उसी पर संतोष नहीं करो।
और ख़ुद को हैरान होने का मौक़ा दो।
यह ज़रूरी है, क्योंकि मेरे लिए
बहुत लंबे समय तक मैं सोचता था कि मैं ख़ुद को जानता हूँ।
मैं उस तरह का आदमी हूँ जिसे बेसबॉल पसंद है।
मैं उस तरह का आदमी हूँ जिसे टेनिस से नफ़रत है, वगैरह, वगैरह।
पर मुझे एहसास हुआ कि यह ख़ुद को बाँधना है।
और जितना ज़्यादा मैं इस तरह का काम करता हूँ, उतना ज़्यादा मुझे एहसास होता है कि मुझे दरअसल
पता ही नहीं था कि और कौन से काम मुझे पसंद या नापसंद हो सकते हैं।
उदाहरण के लिए...
मैंने कभी नहीं सोचा था कि मुझे हथौड़ा मारना पसंद होगा, जब तक मुझे पता नहीं चला कि मुझे पसंद है।
तो, हाँ। मेरा मतलब...
- नहीं। - ...खुले मन से सब स्वीकार करो।
नहीं। कृपया।
अरे! चुप करो!
चुप करो!
कुछ समय तक, मैं ख़ुद को...
श्री शुगर।
- कैसे हो तुम? - मैं बहुत अच्छा हूँ। धन्यवाद।
तुमसे मिलकर अच्छा लगा।
आपने ओलिविया के लिए जो किया, उसके लिए हम सब आपके एहसानमंद हैं।
- श्री सीगल आपका इंतज़ार कर रहे हैं। - धन्यवाद।
- ज़रा एक पल रुकना। - ज़रूर।
- मार्गिट, मेरी संवेदना स्वीकार करो। - धन्यवाद, शुगर।
हालाँकि, मेरे सामने बहुत लोगों ने अपनी संवेदनाएँ प्रकट की हैं
पर फिर भी, उनसे सुकून नहीं मिलता।
मैं समझता हूँ।
ख़ैर।
हम अंतिम नतीजे पर नहीं पहुँचे पाए थे, है ना?
कि यह सब तुम्हारे लिए क्यों मायने रखता था।
मैंने तुम्हें बताया था कि यह सब मेरे लिए क्यों मायने रखता था।
हाँ।
बस एक साफ़ दिल वाला निजी जासूस जो एक बेचारी अमीर लड़की को ढूँढ रहा था।
वह लड़की जिसे आपके बेटे ने ख़तरे में डाला था।
उसकी अपनी बहन को।
मतलब, चाहे जानबूझ कर नहीं पर लापरवाही से।
और मेरे विचार में आप सब जानती थीं उसके...
एक बात बताऊँ, मैंने अभी कुछ समय पहले उसे "द बॉय इन द कॉर्नर" में देखा था।
उसने बहुत अच्छा काम किया था।
हाँ।
हाँ, उसने शानदार काम किया था।
मैं पूरी तरह सहमत हूँ।
एक बार फिर, मुझे अफ़सोस है।
धन्यवाद।
- धन्यवाद, कार्लोस। - ज़रूर।
आशा है आपको कोई ऐतराज़ नहीं है। मैं बस अलविदा कहना चाहता था।
नहीं, मुझे बिल्कुल ऐतराज़ नहीं है।
बल्कि, मेरे पास तुम्हारे लिए एक प्रस्ताव है।
मेरे पास तुम्हारे लिए एक जगह खाली है।
मेरी पूरी कंपनी का मुख्य सुरक्षा अधिकारी।
ऐसा है क्या?
आसान काम है।
चोरी की गई फ़िल्में बेचने वालों को पकड़ना, फ़िल्मी सितारों को गाड़ी में सुधार-गृह लेकर जाना।
और मेरे जैसे लोग तुम्हें जितने भी पैसे दे रहे हैं,
मैं तुम्हें उसका दुगुना दूँगा।
यह आपकी दरियादिली है। मैं आपका धन्यवाद करता हूँ पर...
सच में?
- ठीक है। - माफ़ करना।
वह...
हाँ। वह बहुत दुर्लभ हैं।
पर जब वे होते हैं तो बहुत अच्छा लगता है।
वह बहुत शानदार एहसास है।
यह कहना कि मैं तुम्हारा धन्यवाद करता हूँ, बहुत कम होगा।
वह काफ़ी हिम्मती लड़की लगती है।
हाँ, वह है।
पर उन दोनों के लिए वापसी का रास्ता बहुत लंबा होगा।
क्या उसने उस बारे में कोई बात की है?
उस बारे में... नहीं। अभी तक नहीं।
हाँ, यह स्वाभाविक ही है।
- मैं बैठ सकता हूँ? - ज़रूर।
उसने कुछ नहीं बताया कि बेसमेंट में क्या हुआ था?
जैसा कि मैंने कहा। एक शब्द तक नहीं।
ठीक है।
तुम क्यों पूछ रहे हो?
पता नहीं।
मुझे समझ नहीं आ रहा। कुछ है...
क्लिफ़र्ड कार्टर की लाश।
मेरा अंदाज़ा है कि वह आप हैं
जिसने ओलिविया की कार की डिक्की से उस लाश के ग़ायब होने का इंतज़ाम करवाया।
- यह... - मत बोलिए। कृपया। नहीं, नहीं।
कुछ मत बोलिए।
ज़रूरी यह है कि इस सब में पुलिस जितना कम शामिल हो, उतना बेहतर है।
मैं सहमत हूँ।
इसीलिए मैंने भी पाविच के घर से निकलने के बाद ही 911 को फ़ोन किया था।
- और मैं तुम्हारी इस सावधानी के लिए धन्यवाद देता हूँ। - बेशक।
बाकी सब चीज़ों के साथ।
तुम अब आराम कर सकते हो, शुगर।
तुमने काम कर दिया। अब यह ख़त्म हो चुका है।
लगभग।
मेरे ख़्याल से ये आपकी हैं।
मैं वह ड्रेस पहचानता हूँ जो रेचल ने पहनी हुई है।
यह वही ड्रेस है जो आपकी पत्नी, लॉरेन ने "द विन्ड्स ऑफ़ चेन्ज" में पहनी थी।
ये तस्वीरें आपने खींचीं थीं, है ना?
तुम्हें यह कैसे पता चला?
दरअसल, मैंने यह ड्रेस लॉरेन के पुराने बेडरूम में देखी थी
और मुझे समझ आ गया था कि वहीं ये तस्वीरें खींची गई थीं,
तो बाकी समझने में वक़्त नहीं लगा।
वह बहुत स्वच्छंद स्वभाव की थी, काफ़ी हद तक लॉरेन की तरह।
यही मुख्य कारण था जो मैं उसकी ओर आकर्षित हुआ।
वह काफ़ी दुःखी थी और मैं ख़ुद को रोक नहीं पाया।
हमने संबंध तोड़ दिया जब वह...
- दरअसल... - वह गर्भवती हो गई।
क्या तुम मुझसे पूछना चाहते हो कि कहीं ओलिविया मेरी बेटी तो नहीं?
नहीं, सर। इससे मेरा कोई लेना-देना नहीं है।
उसे प्यार करने वाले लोग हैं।
केवल यही चीज़ मायने रखती है।
शिष्टता और संवेदनशीलता...
अंत तक।
अलविदा, श्री शुगर।
अलविदा, कार्लोस।
- शुगर, तुम्हारी मिलर से बात हुई? - नहीं, मेरी अभी तक उससे कोई बात नहीं हुई।
ठीक है। अच्छा, मुझे बता देना अगर तुम्हें कुछ पता चले, ठीक है?
मैं अब निकलने वाली जगह पर जा रही हूँ।
ठीक है। मुझे एक-दो जगह और जाना है।
फिर मैं हेनरी को लेने जाऊँगा। हम तुम्हें वहीं मिलेंगे।
ठीक है। जल्दी मिलते हैं।
काफ़ी समय तक, मैं ख़ुद के साथ बहुत सख़्ती से पेश आता था।
मैं जो चाहता, वह कर सकता था।
बैंकर, वकील, कुछ भी बन सकता था। चाहता तो योग की दुकान खोल लेता।
मैं कुछ भी कर सकता था पर मैं यह कर रहा हूँ।
मैं अब इस चीज़ पर सवाल नहीं उठाता।
मैंने ख़ुद को इन चीज़ों से आज़ाद कर लिया है।
यह जो भी है, जो मैं करता हूँ,
बाकी किसी भी चीज़ से ज़्यादा, यह मुझे जीवंत महसूस करवाता है।
- हैलो। - तुम पक्का इसे रख लोगी?
यह अपने वज़न के बराबर तो मीट खा जाता है।
- बिल्कुल पक्का। हाँ, पक्का। - धन्यवाद।
तुम अलविदा कहने अंदर आओगे?
नहीं। कुछ लोग मेरा इंतज़ार कर रहे हैं।
नहीं, मैंने नींबू-पानी बनाया है। तुम अलविदा कहने अंदर आओगे।
आ जाओ। अच्छा बच्चा।
आजकल मैं रोज़ 3-4 लीटर पी रही हूँ।
नशेड़ी नहीं रहूँगी पर मधुमेह करवा लूँगी।
ख़ैर, मुझे तुम पर गर्व है।
मुझे भी।
तुम्हें होना भी चाहिए।
- चीयर्स। - चीयर्स।
- यह अच्छा है ना? हाँ। - बहुत अच्छा।
तो तुम जा रहे हो, कभी वापस न आने के लिए?
कभी नहीं तो कभी नहीं कहते।
पर यह... हाँ, यह बहुत लंबा ट्रिप होने वाला है।
तुम अपनी बहन से मिलने वापस आओगे?
नहीं, मैं नहीं...
वह...
उसे बहुत समय पहले किसी ने उठा लिया था।
क्या? नहीं। क्या मतलब है तुम्हारा, "उठा लिया?"
हमें कभी पता नहीं चला किसने या...
एक तरह से... एक तरह से इसी कारण से मैं यह काम करता हूँ।
ओह, शुगर।
मुझे अफ़सोस है।
धन्यवाद।
मुझे चलना चाहिए। कुछ लोग मेरा इंतज़ार कर रहे हैं।
हाँ।
मुझे यह नहीं...
तुम ठीक हो?
क्या मैंने कुछ ग़लत कह दिया?
नहीं।
क्या हुआ?
मेरे हाथ पकड़ो।
अच्छा, अब तुम मुझे डरा रहे हो।
कोई बात नहीं, डरो मत।
मेरे हाथ पकड़ो।
तुम ठीक हो?
मैंने यह कभी किसी मनुष्य को नहीं दिखाया है। मुझे अनुमति नहीं है।
यह पूरी तरह नियमों के विरुद्ध है।
पर मुझे ख़ुशी है मैंने दिखा दिया।
शुगर, वे लोग हमें ढूँढकर मार रहे हैं।
कौन हैं वे लोग?
- वही मनुष्य जिनके बारे में हमने तुम्हें बताया था। - वे क्या चाहते हैं, रूबी?
वे चाहते हैं हम यहाँ से चले जाएँ ताकि किसी को हमारे समझौते के बारे में पता न चले।
तुम बस सावधान रहो और यहाँ आ जाओ।
- ठीक है? - हाँ।
यह मुझे जीवंत महसूस करवाता है।
किसी चीज़ को देखकर वह खिंचाव का एहसास और यह महसूस होना कि वह चीज़ मेरे पास होनी ही चाहिए।
मेरे लिए, वह सब कुछ है।
हाँ।
मेरे लिए, यह हिस्सा बहुत उबाऊ है।
हिम्मत हार जाने वाला हिस्सा। मुझे बस मार डालो, मार डालो, बक, बक, बक।
मतलब, यह तो किसी ने नहीं कहा कि जीना आसान होगा।
बिना जीवन, बिना जद्दो-जहद, बिना विरोधाभास के...
इस सब का मतलब ही क्या है?
तुम सहमत हो ना?
बिना जद्दो-जहद, बिना विरोधाभास के...
इस सब का मतलब ही क्या है?
तुम सहमत हो ना?
तुम उससे क्या बात करना चाहते हो?
जो हुआ, उसके बारे में। उसने कुछ देखा हो सकता है।
मुझे नहीं लगता वह अभी बात कर पाएगी, शुगर।
मैं जानता हूँ और मुझे पूछते हुए बहुत बुरा लग रहा है, सच में, पर मैं...
मुझे लगता है जितना हमने सोचा था, यह मसला उससे कहीं बड़ा है।
इससे पूछो।
यह उसका पिता है।
मुझे नहीं पता और किससे...
मेरा मतलब, वह...
केवल वह ही ज़िंदा बचकर आई है।
तुम्हारी कृपा से।
तुम पूछ सकते हो।
अब यह उसकी इच्छा है कि वह क्या कहेगी।
हाँ, बेशक।
- हैलो। - हैलो।
मैं यहाँ बैठ सकता हूँ?
नहीं, हाँ। बैठो।
धन्यवाद।
मेरा नाम जॉन है।
मैं जानती हूँ तुम कौन हो।
मेरे पिता ने कहा तुम मुझसे कुछ पूछना चाहते थे।
हाँ। मैं जानता हूँ तुमने बहुत कुछ सहा है।
पूछो जो पूछना है।
बेसमेंट में वह अकेला नहीं था, है ना?
हाँ।
हाँ, वहाँ पर वह था और साथ में कोई और था।
क्या मैं तुम्हें एक तस्वीर दिखा सकता हूँ?
हाँ।
क्या वह यह आदमी था?
पाविच यू.एस. सीनेट
मुझे नहीं पता। हो सकता है।
मुझे नहीं पता।
तुम्हें पक्का नहीं पता?
नहीं। मैं...
वह मेरे चेहरे पर रोशनी रखते थे।
तो मैं कभी देख नहीं पाई कि वह कौन था।
मैंने एक बार भी उसे बोलते हुए नहीं सुना।
पर तुम्हें पक्का यक़ीन है कि वहाँ कोई और था?
- हाँ। - तुम्हें इतना यक़ीन कैसे है?
मैं...
मैं उसे लिखते हुए सुन सकती थी।
- लिखते हुए? - हाँ।
वह कभी कुछ नहीं बोला?
एक शब्द भी नहीं।
- वह केवल लिखता रहा? - हाँ।
ठीक है।
आशा है इससे कोई मदद मिलेगी।
- पता नहीं। - हाँ, मिलेगी।
बहुत ज़्यादा।
धन्यवाद।
अगर तुम कुछ और जानना चाहते हो...
नहीं। बस...
आशा है तुम्हारी ज़िंदगी बहुत अच्छी बीते, ओलिविया।
- बाय। - बाय।
बाकी किसी भी चीज़ से ज़्यादा, यह मुझे जीवंत महसूस करवाता है।
किसी चीज़ को देखकर वह खिंचाव का एहसास और यह महसूस होना कि वह चीज़ मेरे पास होनी ही चाहिए।
मेरे लिए...
किसी चीज़ को देखकर वह खिंचाव का एहसास ...
मैं उस चीज़ को देख रहा था।
...और यह महसूस होना कि वह चीज़ मेरे पास होनी ही चाहिए।
और मुझे बस लगा, मुझे यह लेना ही है।
मेरे लिए, वह... वह सब कुछ है।
यह बहुत अजीब है।
तुम सहमत हो ना?
वह नहीं।
तुम बस थोड़ा सावधान रहना।
- तो अब तुम जानते हो। - हेनरी।
एक बार तुमने सुनना शुरू कर दिया, तो मुझे पता था ज़्यादा समय नहीं लगेगा।
तुम वहाँ बैठकर देखते थे?
हर पहलू को ध्यान से देखो और उसके बारे में बताओ।
तुम वहाँ बैठे रहे और तुमने कुछ नहीं किया।
नहीं, मैं वहाँ बैठा और मैंने सीखा।
जानता हूँ तुम्हें यह बहुत निर्दयी लग रहा है पर हम और कैसे सीखेंगे?
अब तुम कहाँ हो?
नहीं बताऊँगा।
निकलने वाली जगह पर रूबी हमारा इंतज़ार कर रही है।
तुम्हें पता है मैं नहीं जा रहा।
- तुम यहाँ नहीं रह सकते। - कौन कहता है?
वे अब हम लोगों की तलाश कर रहे हैं।
मैंने सुना।
पर यह ख़तरा उठाने लायक है।
मेरा मतलब, यह जगह, यहाँ के झंझट, उलझनें, ग़ुस्सा, बुराइयों का अंधेरा।
इस जगह में केवल यही सब कुछ नहीं है।
यह उससे बहुत ज़्यादा है।
मेरे लिए यह सही जगह है।
यह सच नहीं है।
तुम भी यहीं के हो।
तुम जानते हो तुम्हारे लिए भी यही सही जगह है।
- इसका क्या मतलब है? - ओह, जॉन।
मुझे चलना चाहिए।
हेनरी, रुको।
मैंने तुम्हारे लिए गुलाब की पंखुड़ियाँ छोड़ी हैं।
हेनरी?
हेनरी...
जैन।
हेनरी, वह जैन को लेकर गया था।
क्या जैन ज़िंदा है?
क्या वह यहाँ है?
ध्यान से देखो और बताओ।
सुनिश्चित करो कि उनकी ग़लतियाँ हमारी न बन जाएँ।
और हेनरी को देखो, हिंसा के एक चक्र में फँस गया है।
और मेरा क्या?
क्या मैं उससे कुछ अलग हूँ?
मुझे यहाँ रहना अच्छा लगता है।
मुझे जैसा महसूस होता है, दर्द, स्वाद, छुअन, सपने देखना, प्यार करना, नफ़रत करना, ये सब एहसास होते हैं।
क्या मैं मनुष्यों जैसा बन गया हूँ?
हेनरी जैसा?
मुझे जल्दी करनी होगी।
मुझे उसे ढूँढना है।
तुम क्या कर रहे हो?
एलेक्ज़ैंड्रा।
तुम्हारे पास स्विमिंग कॉस्ट्यूम नहीं है?
नहीं, मेरे पास है। मैं बस... अभी मेरे पास नहीं है।
ख़ैर, आपको इससे आगे नहीं जाना चाहिए।
वहाँ शार्क हैं।
ठीक है। धन्यवाद।
मैं हेनरी थोर्प को ढूँढकर रहूँगा।
चाहे जितना भी समय लग जाए, मैं उसे ढूँढकर रहूँगा।
हमें पाविच के बारे में पता था।
वह हेनरी का सुझाव था।
पर मैंने इसमें उसका साथ दिया।
हम सबने दिया, हमारे मिशन के लिए।
- जैन के बारे में, मुझे बिल्कुल नहीं पता था। मैं... - जानता हूँ।
मैं जानता हूँ।
शूग, तुम ठीक हो?
हाँ।
सच में?
तुम्हारा हाथ? जो आवाज़ें सुनाई देती थीं?
कोई आवाज़ नहीं।
यह तुम्हारा आख़िरी फ़ैसला है?
यह घर जाने के लिए आख़िरी सवारी है।
हाँ।
थोर्प के सिवा, बाकी सब जा चुके हैं।
मैं जानता हूँ।
शुगर, वह केवल एक ड्रेस है।
शायद।
ज़्यादा संभावना यही है कि जैन अब जीवित नहीं है।
हो सकता है।
पर हेनरी ज़िंदा है और वह यहाँ है, और हम उसे यहाँ लेकर आए हैं।
अब वह अपने जैसे मनुष्यों को ढूँढ रहा है, ऐसे लोग जिनसे वह सीख सकता है,
या जिन्हें सिखा सकता है।
और वैसे भी, यहाँ रहने के बारे में, मेरा मतलब, वह कई मायनों में सही था।
वह कई मायनों में सही था।
मुझे अपने घर से प्यार है।
मुझे अपने घर की याद आएगी।
और मुझे तुम्हारी याद आएगी, रूबी।
सच में आएगी।
और बाकी सबकी भी। पर...
यह जगह...
यहाँ के लोग,
चाहे अच्छे हैं या बुरे, मुझे वे पसंद हैं।
मैं उनके जैसा हूँ।
तुम्हारी यात्रा सुरक्षित हो।
अरे, यार।
किसी फ़िल्म का अंत भी अजीब होता है।
तुम्हें पता होता है वह आने वाला है...
समाप्त
और फिर भी, तुमने इतना समय हँसते हुए, रोते हुए बिताया है।
सहयोगियों की सूची शुरू होने पर तुम्हें हैरानी होती है।
पर कभी ना कभी,
जब बत्तियाँ जल जाती हैं, तुम अपनी जैकेट पहनते हो,
और घर जाने का समय हो जाता है।
उप-शीर्षक अनुवादक : मृणाल